dynamisk tid
Store norske leksikon,Realfag,Astronomi,Tidsregning
Dynamisk tid er en tidsskala som brukes i beregninger av posisjonen til himmellegemer i solsystemet.
Dynamisk tid ble innført i 1984. Den erstattet efemeridetid som uavhengig variabel i dynamiske teorier og i efemerider for å inkorporere relativistiske effekter. Denne tidsskalaen er, i likhet med efemeridetid, uavhengige av Jordens rotasjon.  Terrestrisk dynamisk tid benyttes som tidsskala for observasjoner gjort fra Jordens overflate i beregningen av tilsynelatende geosentriske efemerider. I praksis tilsvarer dette internasjonal atomtid + 32,184 sekunder.  Barysentrisk dynamisk tid benyttes i beregningen av efemerider som refereres til solsystemets barysentrum. Forskjellen mellom de to tidene er minimal, med en størrelsesorden på under en tusendels sekund. Les mer i Store norske leksikon tid dynamikk - mekanikk celest mekanikk